Masinlu easti unâ turlie di arburi di-tu locurli caldi (ca, bunâoarâ, locurli di deavârliga di Amarea Mediteranâ), nu para-analtu, cu frândzâ ńiț, strimti și lundzi ți sta tut anlu pri arburi, nyilicioasi, di-unâ hromâ veardi-dișcľisâ pi partea di prisuprâ și albâ ți da ca pri-asimi pi partea di prighios. Yimișea-a masinlui s-cľeamâ masinâ. Masińili cari suntu ufilisati trâ mâcari suntu di-unâ hromâ laii, ama ari și turlii ți suntu verdzâ.